L 331/24 Az Európai Unió Hivatalos Lapja 2014.11.18. HATÁROZATOK A TANÁCS 2014/800/KKBP HATÁROZATA (2014. november 17.) az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukrajna) elindításáról és a 2014/486/KKBP határozat módosításáról AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére, tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló, 2014. július 22-i 2014/486/KKBP tanácsi határozatra (") és különösen annak 4. cikkére, tekintettel az Unió külügyi és biztonságpolitikai főképviselőjének javaslatára, mivel: (1) — A Tanács 2014. július 22-én elfogadta a 2014/486/KKBP határozatot. (2) — A Tanács 2014. október 20-án jóváhagyta az EUAM Ukrajna műveleti tervét. (3) — A polgári műveleti parancsnok ajánlását, valamint az EUAM Ukrajna kezdeti műveleti képességének elérését köve- tően a EUAM Ukrajnát 2014. december 1-jén el kell indítani. (44 — A 2014/486/KKBP határozat 2 680 000 EUR pénzügyi referenciaösszeget irányzott elő a 2014. november 30-ig tartó időszakra. A 2014. december 1-jén kezdődő 12 hónapos időszakra új pénzügyi referenciaösszeget kell meghatározni. A 2014/486/KKBP határozatot ezért módosítani kell. (5) — Az EUAM Ukrajna végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését, ELFOGADTA EZT A HATÁROZATOT: 1. cikk Az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) 2014. december 1-jén kezdetét veszi. 2. cikk Az EUAM Ukrajna polgári műveleti parancsnoka felhatalmazást kap arra, hogy azonnali hatállyal megkezdje a művelet végrehajtását. 3. cikk A 2014/486/KKBP határozat 14. cikkének (1) bekezdése helyébe a következő szöveg lép: ,(1) Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. november 30-ig terjedő időszakra 2 680 000 EUR. Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2014. december 1-jétől 2015. november 30-ig terjedő időszakra 13 100 000 EUR. Az ezt követő időszak tekintetében előirányzandó pénzügyi referenciaösszegről a Tanács dönt." () HLL217., 2014.7.23., 42. o.